L 104/24
ET
Euroopa Liidu Teataja
19.4.2023
ON VASTU VÕTNUD KÄESOLEVA MÄÄRUSE:
Artikkel 1 Delegeeritud määruse (EL) 2020/2015 muudatused Delegeeritud määruse (EL) 2020/2015 artikli 4 lõige 1 asendatakse järgmisega: „1.
Määruse (EL) nr 1380/2013 artikli 15 lõike 4 punktis b sätestatud ellujäämismääral põhinevat erandit kohaldatakse:
— kalavarude kaitseks kehtestatud alammõõdust väiksemate hariliku merikeele (Solea solea) isendite suhtes, mis on püütud ICESi 7.d rajoonis kuue meremiili piires rannikust ja väljaspool kindlaks tehtud noorkala kasvualasid traallaudadega traalidega (püügivahendite koodid: OTT, OTB, TBS, TBN, TB, PTB, OT, PT, TX), mille võrgusilma suurus noodapäras on 80–99 mm, kui püütakse laevadega: — mille pikkus on maksimaalselt 10 meetrit ja mille mootori võimsus on maksimaalselt 221 kW, ning — kui kala püütakse vetes, mille sügavus on 30 m või vähem, ja kui traalimise kestus on kuni 90 minutit; — kalavarude kaitseks kehtestatud alammõõdust väiksemate hariliku merikeele (Solea solea) isendite suhtes, mis on püütud ICESi 7.e rajoonis kuue meremiili piires rannikust ja väljaspool kindlaks tehtud noorkala kasvualasid traallaudadega traalidega (püügivahendi kood: OTB), mille võrgusilma suurus noodapäras on 80–99 mm, kui püütakse alla 12 m pikkuste laevadega.“
Artikkel 2 Jõustumise kuupäev ja kohaldamisaeg Käesolev määrus jõustub järgmisel päeval pärast selle avaldamist Euroopa Liidu Teatajas.
Seda kohaldatakse 1. jaanuarist 2023 kuni 31. detsembrini 2023.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 2. veebruar 2023
Komisjoni nimel president Ursula VON DER LEYEN